Document ID: 31996D0505

31996D0505
L 209/22
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА СЪВЕТА
от 25 юли 1996 година
относно сключването на Споразумението за научно и техническо сътрудничество между Европейската общност и Държавата Израел
(96/505/EО)
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност, и по-специално член 130м, във връзка с член 228, параграф 2, първо изречение, и член 228, параграф 3, алинея първа от него,
като взе предвид предложението на Комисията,
като взе предвид становището на Европейския парламент (1),
като има предвид, че Общността и Израел развиват специфични изследователски програми в области от взаимен интерес;
като има предвид, че изхождайки от натрупания вече опит в рамките на Споразумението между Европейската икономическа общност и Държавата Израел от 1975 г. (2), двете страни изразиха своето желание да изградят една по-стабилна и широка рамка за осъществяване на сътрудничеството между тях в областта на науката и технологиите;
като има предвид, че Държавата Израел, от една страна, и Европейската общност и нейните държави-членки, от друга, подписаха Евросредиземноморското споразумение за сътрудничество, което предвижда сключване на споразумение за сътрудничество в областта на науката и технологиите;
като има предвид, че със свое решение от 29 септември 1994 г. Съветът упълномощава Комисията да сключи Споразумение за сътрудничество в областта на науката и технологиите между Европейската общност и Държавата Израел;
като има предвид, че със свое решение от 18 март 1996 г. Съветът реши Споразумението за сътрудничество в областта на науката и технологиите да се подпише от името на Европейската общност;
като има предвид, че Споразумението за сътрудничество в областта на науката и технологиите е подписано на 25 март 1996 г.;
като има предвид, че Споразумението за сътрудничество в областта на науката и технологиите между Европейската общност и Държавата Израел следва да се одобри,
РЕШИ:
Член 1
Споразумението за сътрудничество в областта на науката и технологиите между Европейската общност и Държавата Израел се одобрява от името на Общността.
Текстът на споразумението е приложен към настоящето решение.
Член 2
Председателят на Съвета извършва от името на Общността нотификацията, която е предвидена в член 13 от споразумението.
Съставено в Брюксел на 25 юли 1996 година.

Labels: 7
18
15
5